CELEX: 32016R0523
Language: et
Date: 2016-03-10 00:00:00
Title: Komisjoni rakendusmäärus (EL) 2016/523, 10. märts 2016, millega kehtestatakse rakenduslikud tehnilised standardid seoses juhtide tehingutest teatamise ja nende avalikustamise vormingu ja vormiga kooskõlas Euroopa Parlamendi ja nõukogu määrusega (EL) nr 596/2014 (EMPs kohaldatav tekst)

5.4.2016   
               
               
                  ET
               
               
                  Euroopa Liidu Teataja
               
               
                  L 88/19
               
            KOMISJONI RAKENDUSMÄÄRUS (EL) 2016/523,
      10. märts 2016,
      millega kehtestatakse rakenduslikud tehnilised standardid seoses juhtide tehingutest teatamise ja nende avalikustamise vormingu ja vormiga kooskõlas Euroopa Parlamendi ja nõukogu määrusega (EL) nr 596/2014
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 16. aprilli 2014. aasta määrust (EL) nr 596/2014, mis käsitleb turukuritarvitusi (turukuritarvituse määrus) ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ (1), eriti selle artikli 19 lõike 15 kolmandat lõiku,
      ning arvestades järgmist:
      
                  (1)
               
               
                  Juhtide tehingutest teatamise tõhustamiseks ja võrreldava teabe esitamiseks avalikkusele tuleb sätestada ühtsed eeskirjad selle kohta, kuidas nõutud teavet tuleb ühtse vormi abil esitada ja avalikustada.
               
            
                  (2)
               
               
                  Vorm peaks sisaldama teavet kõigi tehingute kohta, mida tegid konkreetsel päeval juhtimiskohustusi täitvad isikud või nendega lähedalt seotud isikud. Avalikkusele tervikliku ülevaate andmiseks peaks vormis olema võimalik esitada tehingud nii individuaalselt kui ka koondkujul. Koondteave peaks kajastama sama laadi ja sama finantsinstrumendiga samal päeval ja samas kauplemiskohas või väljaspool mis tahes kauplemiskohta tehtud kõigi tehingute mahtu üheainsa näitajana, mis kajastab iga tehingu mahu aritmeetilist summat. Samuti peaks see kajastama vastavat kauplemismahuga kaalutud keskmist hinda. Vormi täites ei tohi eri laadi tehinguid (nt ost ja müük) kunagi koondada ega omavahel tasaarvestada.
               
            
                  (3)
               
               
                  Juba esitatud ebaõige teate muutmise lihtsustamiseks peaks vormis olema andmeväljad, mida kasutatakse muudetud teates algse teate kajastamiseks ja selles esitatud ebaõige teabe selgitamiseks.
               
            
                  (4)
               
               
                  Käesolev määrus põhineb rakenduslike tehniliste standardite eelnõul, mille esitas komisjonile Euroopa Väärtpaberiturujärelevalve.
               
            
                  (5)
               
               
                  Euroopa Väärtpaberiturujärelevalve on korraldanud käesoleva määruse aluseks oleva rakenduslike tehniliste standardite eelnõu kohta avatud avalikud konsultatsioonid, analüüsinud võimalikku asjaomast kulu ja tulu ning küsinud arvamust Euroopa Parlamendi ja nõukogu määruse (EL) nr 1095/2010 (2) artikli 37 kohaselt loodud väärtpaberituru sidusrühmade kogult.
               
            
                  (6)
               
               
                  Finantsturgude sujuva toimimise tagamiseks on vaja, et käesolev määrus jõustuks võimalikult kiiresti ja et selle sätteid hakataks kohaldama samast kuupäevast kui määruse (EL) nr 596/2014 sätteid,
               
            ON VASTU VÕTNUD KÄESOLEVA MÄÄRUSE:
      Artikkel 1
      Mõisted
      Käesolevas määruses kasutatakse järgmist mõistet: „elektroonilised vahendid” – elektroonilised seadmed andmete töötlemiseks (sealhulgas digitaalne pakkimine), säilitamiseks ja edastamiseks kaabli, raadioside, optilise või muu elektromagnetilise tehnoloogia abil.
      Artikkel 2
      Teate vorming ja vorm
      1.   Juhtimiskohustusi täitvad isikud ja nendega lähedalt seotud isikud tagavad, et määruse (EL) nr 596/2014 artikli 19 lõike 1 kohaste tehinguid käsitlevate teadete esitamiseks kasutatakse lisas sätestatud teavitamisvormi.
      2.   Juhtimiskohustusi täitvad isikud ja nendega lähedalt seotud isikud tagavad, et lõikes 1 osutatud teadete edastamiseks kasutatakse elektroonilisi vahendeid. Kõnealuste elektrooniliste vahenditega tagatakse teabe terviklikkuse, usaldusväärsuse ja konfidentsiaalsuse säilitamine edastamise ajal ning kindlus edastatava teabe allika osas.
      3.   Pädevad asutused määravad kindlaks ja avalikustavad oma veebisaidil lõikes 2 osutatud elektroonilised vahendid, mida kasutatakse neile teabe edastamiseks.
      Artikkel 3
      Jõustumine
      Käesolev määrus jõustub järgmisel päeval pärast selle avaldamist Euroopa Liidu Teatajas.
      Seda kohaldatakse alates 3. juulist 2016.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 10. märts 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 173, 12.6.2014, lk 1.
      
         (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
      
         LISA
         
            Juhtimiskohustusi täitvate isikute ja nendega lähedalt seotud isikute tehingutest teatamise ja nende avalikustamise vorm
         
         
                     
                        1
                     
                  
                  
                     
                        Juhtimiskohustusi täitva isiku / temaga lähedalt seotud isiku andmed
                     
                  
               
                     a)
                  
                  
                     Nimi
                  
                  
                     
                        [Füüsiliste isikute puhul: eesnimi ja perekonnanimi.]
                     
                     
                        [Juriidiliste isikute puhul: täisnimi, sealhulgas vajaduse korral õiguslik vorm, nagu on märgitud registris, kuhu kõnealune juriidiline isik on kantud.]
                     
                  
               
                     
                        2
                     
                  
                  
                     
                        Teate esitamise põhjus
                     
                  
               
                     a)
                  
                  
                     Positsioon/staatus
                  
                  
                     
                        [Juhtimiskohustusi täitvate isikute puhul: märgitakse emitendi, lubatud heitkoguse väärtpaberite turu osalise, enampakkumisplatvormi, enampakkumise korraldaja või enampakkumise seire teostaja koosseisu kuuluva isiku positsioon, nt tegevjuht, finantsjuht.]
                     
                     
                        [Lähedalt seotud isikute puhul:
                     
                     
                                 —
                              
                              
                                 
                                    märge selle kohta, et teade käsitleb juhtimiskohustusi täitva isikuga lähedalt seotud isikut;
                                 
                              
                           
                                 —
                              
                              
                                 
                                    asjaomase juhtimiskohustusi täitva isiku nimi ja positsioon.]
                                 
                              
                           
               
                     b)
                  
                  
                     Algne teade / muudatus
                  
                  
                     
                        [Märge selle kohta, et tegemist on algse teatega või varasema teate muudatusega. Muudatuse korral tuleb selgitada viga, mida teatega parandatakse.]
                     
                  
               
                     
                        3
                     
                  
                  
                     
                        Emitendi, lubatud heitkoguse väärtpaberite turu osalise, enampakkumisplatvormi, enampakkumise korraldaja või enampakkumise seire teostaja andmed
                     
                  
               
                     a)
                  
                  
                     Nimi
                  
                  
                     
                        [Üksuse täisnimi.]
                     
                  
               
                     b)
                  
                  
                     Juriidilise isiku tunnus
                  
                  
                     
                        [Juriidilise isiku tunnuskood vastavalt ISO 17442 LEI-koodile.]
                     
                  
               
                     
                        4
                     
                  
                  
                     
                        Tehingu(te) andmed: see jagu esitatakse eraldi i) iga instrumendi liigi kohta; ii) iga tehingu liigi kohta; iii) iga kuupäeva kohta ning iv) iga koha kohta, kus tehinguid on tehtud.
                     
                  
               
                     a)
                  
                  
                     Finantsinstrumendi kirjeldus, instrumendi liik
                     Tunnuskood
                  
                  
                     
                                 
                                    [—
                              
                              
                                 
                                    Märge instrumendi laadi kohta:
                                 
                                 
                                             —
                                          
                                          
                                             
                                                aktsia, võlainstrument, aktsia või võlainstrumendiga seotud tuletis- või finantsinstrument;
                                             
                                          
                                       
                                             —
                                          
                                          
                                             
                                                lubatud heitkoguse väärtpaber, lubatud heitkoguse väärtpaberil põhinev enampakkumistoode või lubatud heitkoguse väärtpaberiga seotud tuletisinstrument.
                                             
                                          
                                       
                           
                                 
                                    —
                                 
                              
                              
                                 
                                    Instrumendi tunnuskood, nagu on kindlaks määratud määruse (EL) nr 600/2014 artikli 26 alusel vastu võetud komisjoni delegeeritud määruses, millega täiendatakse Euroopa Parlamendi ja nõukogu määrust (EL) nr 600/2014 seoses regulatiivsete tehniliste standarditega, mis käsitlevad pädevatele asutustele tehingutest teatamist.]
                                 
                              
                           
               
                     b)
                  
                  
                     Tehingu liik
                  
                  
                     
                        [Tehingu liigi kirjeldus, kasutades vajaduse korral määruse (EL) nr 596/2014 artikli 19 lõike 14 alusel vastu võetud komisjoni delegeeritud määruse (EL) 2016/522
                         (1)
                        artiklis 10 kindlaks määratud tehingute liike või määruse (EL) nr 596/2014 artikli 19 lõikes 7 sätestatud konkreetset näidet.
                     
                     
                        Vastavalt määruse (EL) nr 596/2014 artikli 19 lõike 6 punktile e märgitakse, kas tehing on seotud aktsiaoptsiooniprogrammide läbiviimisega.]
                     
                  
               
                     c)
                  
                  
                     Hind (hinnad) ja maht (mahud)
                  
                  
                     
                                    Hind (hinnad)
                                 
                                 
                                    Maht (mahud)
                                 
                              
                                     
                                 
                                 
                                     
                                 
                              
                        [Kui mitu sama laadi (ost, müük, laenuks võtmine, laenuks andmine jne) ja sama finantsinstrumendi või lubatud heitkoguse väärtpaberiga tehingut on täidetud samal päeval ja samas tehingu kohas, esitatakse kõnealuste tehingute hinnad ja mahud sellel andmeväljal kahes veerus (nagu näidatud eespool), lisades nii palju ridu kui vaja.
                     
                     
                        Kasutatakse hinna ja koguse, sealhulgas vajaduse korral hinna valuuta ja koguse valuuta andmestandardeid, nagu on sätestatud määruse (EL) nr 600/2014 artikli 26 alusel vastu võetud komisjoni delegeeritud määruses, millega täiendatakse Euroopa Parlamendi ja nõukogu määrust (EL) nr 600/2014 seoses regulatiivsete tehniliste standarditega, mis käsitlevad pädevatele asutustele tehingutest teatamist.]
                     
                  
               
                     d)
                  
                  
                     Koondteave
                     
                                 —
                              
                              
                                 Koondmaht
                              
                           
                                 —
                              
                              
                                 Hind
                              
                           
                  
                     
                        [Mitme tehingu mahud koondatakse juhul, kui tehingud:
                     
                     
                                 —
                              
                              
                                 
                                    on seotud sama finantsinstrumendi või lubatud heitkoguse väärtpaberiga;
                                 
                              
                           
                                 —
                              
                              
                                 
                                    on sama liiki;
                                 
                              
                           
                                 —
                              
                              
                                 
                                    on täidetud samal päeval ning
                                 
                              
                           
                                 —
                              
                              
                                 
                                    on täidetud samas tehingu kohas.
                                 
                              
                           
                        Kasutatakse koguse, sealhulgas vajaduse korral koguse valuuta andmestandardit, nagu on sätestatud määruse (EL) nr 600/2014 artikli 26 alusel vastu võetud komisjoni delegeeritud määruses, millega täiendatakse Euroopa Parlamendi ja nõukogu määrust (EL) nr 600/2014 seoses regulatiivsete tehniliste standarditega, mis käsitlevad pädevatele asutustele tehingutest teatamist.]
                     
                     
                        [Hinnateave:
                     
                     
                                 —
                              
                              
                                 
                                    üksiku tehingu korral üksiku tehingu hind;
                                 
                              
                           
                                 —
                              
                              
                                 
                                    juhul kui mitme tehingu mahud on koondatud: koondatud tehingute kaalutud keskmine hind.
                                 
                              
                           
                        Kasutatakse hinna, sealhulgas vajaduse korral hinna valuuta andmestandardit, nagu on sätestatud määruse (EL) nr 600/2014 artikli 26 alusel vastu võetud komisjoni delegeeritud määruses, millega täiendatakse Euroopa Parlamendi ja nõukogu määrust (EL) nr 600/2014 seoses regulatiivsete tehniliste standarditega, mis käsitlevad pädevatele asutustele tehingutest teatamist.]
                     
                  
               
                     e)
                  
                  
                     Tehingu kuupäev
                  
                  
                     
                        [Teatatud tehingu täitmise kuupäev.
                     
                     
                        Kasutatakse ISO 8601 kuupäevavormingut: AAAA-KK-PP; UTC kellaaeg.]
                     
                  
               
                     f)
                  
                  
                     Tehingu koht
                  
                  
                     
                        [Finantsinstrumentide turgude direktiivi kohase kauplemiskoha, kliendi korralduste süsteemse täitja või sellise väljaspool liitu asuva organiseeritud kauplemisplatvormi nimi ja kood, kus tehing täideti, nagu on sätestatud määruse (EL) nr 600/2014 artikli 26 alusel vastu võetud komisjoni delegeeritud määruses, millega täiendatakse Euroopa Parlamendi ja nõukogu määrust (EL) nr 600/2014 seoses regulatiivsete tehniliste standarditega, mis käsitlevad pädevatele asutustele tehingutest teatamist, või
                     
                     
                        juhul, kui tehing ei täidetud mis tahes eespool nimetatud kohas, palun märkida tekst „väljapool kauplemiskohta”.]
                     
                  
               
            (1)  Komisjoni 17. detsembri 2015. aasta delegeeritud määrus (EL) 2016/522, millega täiendatakse Euroopa Parlamendi ja nõukogu määrust (EL) nr 596/2014 seoses eranditega teatud kolmandate riikide avalik-õiguslikele asutustele ja keskpankadele, turuga manipuleerimise tunnustega, avalikustamise määradega, pädevate asutustega, kellele teatada viivitustest, kauplemisloaga keeluajal ja juhtide teatamiskohustuslike tehingute liikidega (vt käesoleva Euroopa Liidu Teataja lk 1).